(1)

A rendelet I. mellékletében fel nem sorolt kettős felhasználású termékek exportjára vonatkozóan közbiztonsági okokból vagy emberi jogi megfontolásokból engedélykötelezettség vagy tilalom írható elő (a német külgazdasági rendelet (Aussenwirtschaftsverordnung – AWV) 8. §-a (1) bekezdésének 2. pontja). Az intézkedés az exportellenőrzési jegyzékben szereplő alábbi nemzeti sorszámokra vonatkozik (2013-ban): — 2B909 A módosított rendelet szerinti 2B009., 2B109. vagy 2B209. tétel hatályán kívül eső, megfolyatásos elven működő formázógépek, valamint kombinált megfolyatásos elven működő formázógépek, melyek mindegyike az alábbi tulajdonságokkal rendelkezik, valamint a kifejezetten ezekhez tervezett alkatrészek: a) amelyek a gyártó műszaki specifikációi szerint felszerelhetőek számjegyvezérlő egységgel, számítógépes vezérléssel vagy visszajátszás-vezérléssel; és b) 60 kN-nál nagyobb hengererővel rendelkeznek, ha a beszerző ország vagy a rendeltetési ország Szíria. — 2B952 A módosított rendelet szerinti 2B352. tétel hatályán kívül eső biológiai anyagok kezelése során használható alábbi felszerelés, ha a beszerző ország vagy a rendeltetési ország Irán, Észak-Korea vagy Szíria: a) aeroszol szaporítása nélkül patogén „mikroorganizmusok” vagy vírusok tenyésztésére vagy toxintermelésre képes fermentorok 10 l vagy afeletti kapacitással; b) a módosított rendelet szerinti 2B9 52(a) tétel alá tartozó, fermentorokkal használható keverőszerkezetek. Műszaki megjegyzés: A fermentorokhoz tartoznak a bioreaktorok, a kemosztátok és a folyamatos áramú rendszerek is. — 2B993 Nem elektronikus hordozóknál a fémborítások leválasztására szolgáló alábbi felszerelések, valamint a kifejezetten ezekhez tervezett alkatrészek, ha a beszerző ország vagy a rendeltetési ország Irán: a) kémiai gőzfázisú leválasztó (CVD) gyártóberendezések; b) elektronsugaras fizikai gőzleválasztásos (EB-PVD) gyártóberendezések; c) induktív vagy ellenállásos fűtéssel leválasztó gyártóberendezések. — 5A911 Digitális trönkölt rádió rendszer bázisállomásai, ha a beszerző ország vagy a rendeltetési ország Szudán vagy Dél-Szudán. Műszaki megjegyzés: „Trönkölt rádió”: cellás távközlési eljárás mobil előfizetőkkel, akikhez frekvencia trönk vonalakat rendelnek kommunikáció céljára. A digitális „trönkölt rádió” (pl. TETRA, földi trönkölt rádió rendszer) digitális modulációt alkalmaz. — 5D911 Az 5A911. tétel alá tartozó, a felszerelés „használata” érdekében speciálisan kialakított vagy módosított „szoftver”, ha a beszerző ország vagy a rendeltetési ország Szudán vagy Dél-Szudán. — 6A908 Radar rendszerű navigációs vagy felderítő rendszerek hajó- vagy légiforgalmi irányítás számára, a módosított rendelet szerinti 6A008. vagy 6A108. tétel alá tartozók kivételével, valamint a kifejezetten ezekhez tervezett alkatrészek, ha a beszerző ország vagy a rendeltetési ország Irán. — 6D908 Kifejezetten a 6A908. tétel alá tartozó berendezések „kifejlesztésére”, „gyártására” és „felhasználására” tervezett vagy módosított „szoftver”, ha a beszerző ország vagy a rendeltetési ország Irán. — 9A991 Az exportellenőrzési jegyzék I. A. részében nem szereplő alábbi földi járművek: a) platós pótkocsik és félpótkocsik, amelyek hasznos terhelése több mint 25 000 kg és kevesebb mint 70 000 kg, vagy egy vagy több katonai funkcióval rendelkeznek és az I. A. rész 0006. tétel alá tartozó járművek szállítására képesek, valamint ezek szállítására képes és egy vagy több katonai funkcióval rendelkező vontatójárművek, ha a beszerző ország vagy a rendeltetési ország Irán, Líbia, Mianmar, Észak-Korea, Pakisztán, Szomália vagy Szíria; Megjegyzés: A 9A991a. szerinti vontatójárművek magukba foglalnak minden, elsődleges vontatófunkcióval rendelkező járművet; b) egyéb, egy vagy több katonai jellemzővel rendelkező tehergépkocsi és terepjáró jármű, ha a beszerző ország vagy a rendeltetési ország Irán, Líbia, Mianmar, Észak-Korea, Szomália vagy Szíria. 1. megjegyzés: A 9A991. tételben meghatározott katonai jellemzők a következőket foglalják magukban: a) gázlóképesség: legalább 1,2 m; b) pisztoly- és fegyvertartó; c) álcázóháló-tartó; d) kerek tetőcsapóajtó tolható vagy lengő fedéllel; e) katonai jellegű zománc; f) horogkapcsoló pótkocsikhoz, úgynevezett NATO-dugaszolóaljzattal. 2. megjegyzés: A 9A991. tétel nem vonatkozik szárazföldi járművekre, ha azokat használóik személyes célokra veszik igénybe. 9A992 Az alábbi tehergépkocsik: a) 1 000 kg-ot meghaladó raksúlyú, összkerék-meghajtású tehergépkocsik, ha a beszerző ország vagy a rendeltetési ország Észak-Korea; b) három- vagy több tengelyű tehergépkocsi 20 000 kg-ot meghaladó megengedett bruttó összterheléssel, ha a beszerző ország vagy a rendeltetési ország Irán vagy Szíria. — 9A993 Helikopterek, helikopterhez energiaátviteli rendszerek, gázturbinás hajtóművek és fedélzeti segédhajtóművek (APU) helikopterekben történő felhasználásra, valamint a kifejezetten ezekhez tervezett alkatrészek, ha a beszerző ország vagy a rendeltetési ország Kuba, Irán, Líbia, Mianmar, Észak-Korea, Szomália vagy Szíria. — 9A994 Legalább 100 cm3 és legfeljebb 600 cm3 térfogatú, pilóta nélküli „légijárműhöz” való használatra alkalmas léghűtéses motor (aero-motor), valamint a kifejezetten ezekhez tervezett alkatrészek, ha a beszerző ország vagy a rendeltetési ország Irán. — 9E991 „Technológia” a 9A993. tétel alá tartozó felszerelés „fejlesztésére” vagy „gyártására” vonatkozó Általános Technológiai Megjegyzés értelmében, ha a beszerző ország vagy a rendeltetési ország Kuba, Irán, Líbia, Mianmar, Észak-Korea vagy Szíria.